
24                                                          DR.31.10.2017                                                

 
Datuk Rosnah binti Haji Abdul Rashid Shirlin: Tuan Yang di-Pertua, saya mohon 

menyokong. 

Timbalan Yang di-Pertua [Datuk Seri Dr. Ronald Kiandee]: Ahli-ahli Yang 
Berhormat sekarang saya mengemukakan masalah kepada Majlis untuk diputuskan. 
Masalah ialah usul seperti yang dikemukakan tadi hendaklah disetujukan. 

[Usul dikemuka bagi diputuskan; dan disetujukan]. 

 

Puan Teresa Kok Suh Sim [Seputeh]: Tuan Yang di-Pertua. Peraturan mesyuarat 
yang ke-21 tentang Pertanyaan-pertanyaan Parlimen yang semalam. Soalan saya, 37 
tentang Zakir Naik, penceramah agama dari India sama ada dia ditawarkan pemastautin tetap 
ataupun kewarganegaraan oleh Malaysia. Sampai sekarang pun tidak ada jawapan. Jadi, 
semua orang tunggu. Jadi, saya rasa yang Kementerian Dalam Negeri (KDN) ini tidak patuh 
peraturan mesyuarat dan tidak bagi saya jawapan. Sila bantu. 

Timbalan Yang di-Pertua [Datuk Seri Dr. Ronald Kiandee]: Peraturan Mesyuarat 
21 mana Yang Berhormat? What is 21 Yang Berhormat? Pertanyaan-pertanyaan boleh 
diarah kepada Menteri— dia bukan soal jawapan, Yang Berhormat. Itu Peraturan Mesyuarat 
21 itu dia kata Ahli Parlimen boleh menjawab kepada Yang Berhormat Menteri seperti apa 
yang dilakukan. Pertanyaan isu yang Yang Berhormat bangkitkan belum menerima jawapan 
daripada Yang Berhormat Menteri yang berkenaan. Tidak apalah saya minta Yang Berhormat 
Menteri yang berkenaan untuk ambil maklum perkara ini. 

 

 

RANG UNDANG-UNDANG 

 

RANG UNDANG-UNDANG PERBEKALAN 2018 

Bacaan Kali Yang Kedua 

DAN 

USUL 

ANGGARAN PEMBANGUNAN 2018 

Aturan Urusan Mesyuarat dibacakan bagi menyambung semula perbahasan atas 
masalah, “Bahawa Rang Undang-undang Perbekalan 2018 ini dibacakan kali yang kedua 
sekarang” dan “Bahawa Usul yang berikut ini dirujuk kepada Jawatankuasa sebuah-buah 
Majlis”. 

“Bahawa Dewan ini, mengikut subseksyen 4(3) Akta Kumpulan 
Wang Pembangunan 1966 [Akta 406], membuat ketetapan iaitu suatu 
jumlah wang sebanyak tidak lebih dari empat puluh lapan bilion ringgit 
(RM48,000,000,000) dibelanjakan daripada Kumpulan Wang 
Pembangunan bagi tahun 2018, dan bagi tujuan dan butiran Perbelanjaan 
Pembangunan yang dinyatakan di bawah Maksud Pembangunan atau (“P”) 
dalam senarai Anggaran Perbelanjaan Persekutuan 2018, yang 
dibentangkan sebagai Kertas Perintah 24 Tahun 2017, adalah diuntukkan 
di bawah Maksud-maksud yang berkenaan jumlah-jumlah yang 
bersetentangan dengan butiran-butiran itu di ruangan enam dan tujuh 
senarai tersebut.” [30 Oktober 2017] 

 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Puchong, sebelum Yang Berhormat Puchong mulakan semalam saya telah maklumkan 
bahawa Yang Berhormat Puchong mempunyai 30 minit untuk had masa perbahasan. Walau 
bagaimanapun, tempoh perbahasan pagi ini akan bermula pagi ini akan dihadkan kepada 20 
minit iaitu selepas Yang Berhormat Puchong dan selepas seorang daripada wakil kerajaan. 
Selepas dari seorang wakil kerajaan, tempoh berbahasan adalah 20 minit. Sila Yang 
Berhormat Puchong. 30 minit. 



Datuk Rosnah binti Haji Abdul Rashid Shirlin: Tuan Yang di-Pertua, saya mohon menyokong. Timbalan Yang di-Pertua [Datuk Seri Dr. Ronald Kiandee]: Ahli-ahli Yang Berhormat sekarang saya mengemukakan masalah kepada Majlis untuk diputuskan. Masalah ialah usul seperti yang dikemukakan tadi hendaklah disetujukan. [Usul dikemuka bagi diputuskan; dan disetujukan]. Puan Teresa Kok Suh Sim [Seputeh]: Tuan Yang di-Pertua. Peraturan mesyuarat yang ke-21 tentang Pertanyaan-pertanyaan Parlimen yang semalam. Soalan saya, 37 tentang Zakir Naik, penceramah agama dari India sama ada dia ditawarkan pemastautin tetap ataupun kewarganegaraan oleh Malaysia. Sampai sekarang pun tidak ada jawapan. Jadi, semua orang tunggu. Jadi, saya rasa yang Kementerian Dalam Negeri (KDN) ini tidak patuh peraturan mesyuarat dan tidak bagi saya jawapan. Sila bantu. Timbalan Yang di-Pertua [Datuk Seri Dr. Ronald Kiandee]: Peraturan Mesyuarat 21 mana Yang Berhormat? What is 21 Yang Berhormat? Pertanyaan-pertanyaan boleh diarah kepada Menteri-- dia bukan soal jawapan, Yang Berhormat. Itu Peraturan Mesyuarat 21 itu dia kata Ahli Parlimen boleh menjawab kepada Yang Berhormat Menteri seperti apa yang dilakukan. Pertanyaan isu yang Yang Berhormat bangkitkan belum menerima jawapan daripada Yang Berhormat Menteri yang berkenaan. Tidak apalah saya minta Yang Berhormat Menteri yang berkenaan untuk ambil maklum perkara ini. RANG UNDANG-UNDANG. RANG UNDANG-UNDANG PERBEKALAN 2018 Bacaan Kali Yang Kedua DAN USUL ANGGARAN PEMBANGUNAN 2018 Aturan Urusan Mesyuarat dibacakan bagi menyambung semula perbahasan atas masalah, "Bahawa Rang Undang-undang Perbekalan 2018 ini dibacakan kali yang kedua sekarang" dan "Bahawa Usul yang berikut ini dirujuk kepada Jawatankuasa sebuah-buah Majlis". "Bahawa Dewan ini, mengikut subseksyen 4(3) Akta Kumpulan Wang Pembangunan 1966 [Akta 406], membuat ketetapan iaitu suatu jumlah wang sebanyak tidak lebih dari empat puluh lapan bilion ringgit (RM48,000,000,000) dibelanjakan daripada Kumpulan Wang Pembangunan bagi tahun 2018, dan bagi tujuan dan butiran Perbelanjaan Pembangunan yang dinyatakan di bawah Maksud Pembangunan atau ("P") dalam senarai Anggaran Perbelanjaan Persekutuan 2018, yang dibentangkan sebagai Kertas Perintah 24 Tahun 2017, adalah diuntukkan di bawah Maksud-maksud yang berkenaan jumlah-jumlah yang bersetentangan dengan butiran-butiran itu di ruangan enam dan tujuh senarai tersebut." [30 Oktober 2017]. Timbalan Yang di-Pertua [Datuk Seri Dr. Ronald Kiandee]: Yang Berhormat Puchong, sebelum Yang Berhormat Puchong mulakan semalam saya telah maklumkan bahawa Yang Berhormat Puchong mempunyai 30 minit untuk had masa perbahasan. Walau bagaimanapun, tempoh perbahasan pagi ini akan bermula pagi ini akan dihadkan kepada 20 minit iaitu selepas Yang Berhormat Puchong dan selepas seorang daripada wakil kerajaan. Selepas dari seorang wakil kerajaan, tempoh berbahasan adalah 20 minit. Sila Yang Berhormat Puchong. 30 minit.